ועדת הכספים, כנסת 25, פרוטוקול מספר 296, 2024-01-16 00:00

משה גפני: שלום רב, אני מתכבד לפתוח את הישיבה

משה גפני:  על סדר-היום: צו תעריף המכס והפטורים ומס קנייה על טובין (תיקון מס' 20 והוראת שעה מס' 14), התשפ"ב-2022 (תיקון), התשפ"ד-2024

שולמית אלוני: הבאתם עוד לפני שזה פורסם את טיוטת הצו כפי שהתכוונתם לפרסם אותה

שולמית אלוני:  התקיים פה דיון

שולמית אלוני:  בין היתר עלו הנושאים של התעשייה החקלאית, הדגים

שולמית אלוני:  הצו פורסם, ובהתאם למה שאנו רואים פה – תסבירו אותו תכף אבל לא הכנסתם שינויים למעט שינויים ניסוחיים בתוכן הצו

גל ברנס: הצו שמונח פה מבטל את הפעימות הנוספות שאמורות להיות החל מ-1

גל ברנס: 1 בהפחתת המכסים בענף הצומח ודברים דומים לו

גל ברנס:  יש פה שמן זית, דבש וכו'

גל ברנס:  היו שתי פעימות שהיו כבר ב-22', וכעת מוצע לבטל את הפעימות של 23', 24', 25' כך שהמכסים יישארו בגובהם ולכן נדרש אישור ועדת הכספים

גל ברנס:  מקבילה להעלאת מכס

משה גפני: בבקשה

דובי אמיתי: כבוד הרב, אני שמח ואף נרגש ששר האוצר החליט להקפיא את הרפורמה ואת הורדת המכסים כפי שהייתה בממשלה הקודמת

דובי אמיתי:  כל השנים שלי בחקלאות והניסיון הרב, עד כמה שניסיתי לשכנע אז בממשלה הקודמת, לצערי לא הצלחתי

דובי אמיתי:  על זה יש לברך

דובי אמיתי:  יחד עם זאת, שתי פעימות מהחלטת הממשלה הקודמת, מהרפורמה של הורדת המכסים אכן התבצעו, וההבטחה שהייתה בין משרד החקלאות למשרד האוצר, זה תמיכה ישירה לחקלאים שמוערך כרגע בעיניי כ-270 מיליון שקל

יצחק פינדרוס: היה 250 מתוקצב בתקציב לדבר הזה

דובי אמיתי: תודה על העזרה

דובי אמיתי:  הסכום הזה פשוט התאדה

דובי אמיתי:  כולנו רואים מה חשיבות החקלאות, ומה היא עברה ב-7

דובי אמיתי: 10, ואני רוצה להודות לך על המהלך ועל הליווי לאורך כל הדרך, ורוצה לפנות לחברי הכנסת להעביר את זה כמה שיותר מהר

דובי אמיתי:  שתהיה בשורה

דובי אמיתי:  נשארה שטיקלה קטנה של הירקות הקפואים, אפונה, תפוחי אדמה, ואני מקווה שאגף התקציבים, שגם בזה יכניסו

משה גפני: תודה רבה

משה גפני:  התנגדתי כל הזמן לנושא הזה של הייבוא כי החקלאות הישראלית יותר חשובה מלייבא תוצרת חקלאית מטורקיה

משה גפני:  מדינה נורמלית לא עושה את זה

משה גפני:  הממשלה הקודמת עשתה את ביטול המכס שזה פגיעה קשה מאוד

משה גפני:  היה לי ויכוח עם עודד פורר שהיה שר החקלאות

משה גפני:  הייתי באופוזיציה

משה גפני:  אני סבור שיש סדרי עדיפויות שמדינה צריכה לקבוע לעצמה

משה גפני:  אחד הדברים זה תמיכה בחקלאות

משה גפני:  אנו רואים את המצב

משה גפני:  בבקשה

לילי אור: צו תעריף המכס והפטורים וממס קנייה על טובין (תיקון מס' 20 והוראת שעה מס' 14), התשפ"ב-2022 (תיקון), התשפ"ד-2023

לילי אור:      בתוקף סמכותי לפי סעיפים 3 ו-5  לפקודת תעריף המכס והפטורים, 1937 , לפי סעיף 1 לחוק מסי מכס ובלו (שינוי התעריף), התש"ט-1949, ולפי סעיף 3 לחוק מס קנייה (טובין ושירותים), התשי"ב-1952, אני מצווה לאמור: 1

לילי אור:  תיקון סעיף 1

לילי אור:  בצו תעריף המכס והפטורים וממס קנייה על טובין (תיקון מס' 20 והוראת שעה מס' 14), התשפ"ב-2022  (להלן- הצו העיקרי), בסעיף 1- (1) האמור בו יסומן (א) ובו פסקאות (2) עד (6)- בטלות; 		  זה ביטול של ההפחתה הסופית שהייתה אמורה להיות בסוף התהליך של הפחתת המכסים בשנת 27'

שולמית אלוני: כלומר זה המצב הקבוע שהיה אמור להיכנס לתוקף

לילי אור: נכון, אנחנו מבטלים את מצב הקבע שנקבע בצו הקודם

קריאה: שש פעימות

לילי אור: כן

לילי אור:        (2) אחרי סעיף קטן (א) יבוא: (ב) לגבי טובין שסיווגם בפרטי מכס המפורטים ברשימות ב' עד ח' שבתוספת לצו זה, בטור ג' בתוספת הראשונה לצו העיקרי, במקום הסכום או השיעור הנקוב לצידם, יבוא סכום או שיעור השווה לאחוזים כמפורט להלן מאותו סכום או שיעור, לפי העניין

לילי אור:      אומר לפני שאני אקרא - זה אותם אחוזים שהופיעו ב-2023

שולמית אלוני: לקחתם את מה שהיה ב-23', והכנסתם אותו כאן כדי שיהיה הוראה קבועה אבל לא תיקנתם את זה כפי שהייתה מתוקנת הוראת הקבע ביחס ל-27'

שולמית אלוני:  עשיתם טכניקה שונה אבל אין משמעות מבחינתכם

לילי אור: נכון

לילי אור:  זה הקפאה של מצב 23'

לילי אור:      רשימה ב' 50%

שולמית אלוני: תגידי למה מתייחסת כל רשימה

ינון אזולאי: זה ביטול הצו או הקפאה?     

לילי אור: זה הקפאה, לא ביטול

גל ברנס: הפעימות לא יירדו אוטומטית בלי ששר האוצר יחתום על צו חדש

גל ברנס:  שר האוצר תמיד יכול לחתום על הפחתה

גל ברנס:  דה פקטו זה ביטול

גל ברנס:  לא יירדו באופן אוטומטי בלי ששר האוצר- -      

לילי אור: זה צו קבוע

לילי אור:  הכוונה הייתה שאנו לא מתקנים רטרואקטיבי את מה שהיה בעבר אלא משאירים את המצב הנוכחי

לילי אור:      רשימה ב' יש בה בין היתר פירות וירקות טריםי, אגוזים ופירות מעובדים, והשיעור הוא 50%

לילי אור:  רשימה ג' – רשימות ארוכות, אבל למשל בננות, אגסים

לילי אור:  70%

לילי אור:  הרשימות ארוכות

ינון אזולאי: רוצה לדעת מה עם אננס

לילי אור: רשימה ד' זה 70%, ירקות קפואים, מעובדים, מיצים, ריבות, רטבים

לילי אור:  רשימה ה' 75% , זה תפוחי אדמה טריים

לילי אור:  רשימה ו', 70%, בצל, בטטה ופלפל

לילי אור:  רשימה ז' 70%, מלפפון, עגבנייה ותפוח עץ

לילי אור:  רשימה ח' 75% גזר ולפת

לילי אור:      2

לילי אור:  ביטול סעיף 2

לילי אור:  סעיף 2 לצו העיקרי- בטל

לילי אור:       סעיף 2 היה סעיף התחילה לכן הוא כרגע לא בפנים

שולמית אלוני: מתייחס לתחילה של פרטים 2 עד 6 שעליהם דיברנו קודם לכן שתחילתם הייתה ב-1

שולמית אלוני: 1

שולמית אלוני: 27

לילי אור: נכון

לילי אור:  3

לילי אור:  תיקון סעיף 3

לילי אור:  בסעיף 3 לצו העיקרי, העמודות המתייחסות לשנים 2024, 2025 ו-2026- בטלות

לילי אור:       אלה הפעימות שהיו אמורות להיות ואנו מבטלים עכשיו

לילי אור:      4

לילי אור:  תיקון לתוספת

לילי אור:  בכותרת התוספת, במקום "(סעיפים 1 ו- 3)" יבוא "(סעיפים 1(א) ו-3)"

לילי אור:      זה תיקון טכני שהנסחות במשרד המשפטים בזמנו ביקשו

שולמית אלוני: הפכתם את זה ל-1א

שולמית אלוני:  צריך להתאים

לילי אור: 5

לילי אור:  תחילה

לילי אור:  תחילתו של סעיף 1(ב) לצו העיקרי כנוסחו בסעיף 1(2) לצו זה, ביום  כ' בטבת התשפ"ד  (1 בינואר 2024)

לילי אור:      בגלל שהצו פורסם בסוף דצמבר שמנו לו תחילה עתידית

שולמית אלוני: נבהיר פה שוב שביחס לצווי תעריף המכס חלה הפרוצדורה הייחודית שקבועה בחוק מיסי מכס ובלו שינוי התעריף, שבהתאם לפרוצדורה הזו מרגע שהצו – שר האוצר חותם עליו, הוא מפורסם ברשומות

שולמית אלוני:  הוא בתוקף מאז שהוא מפורסם ברשומות

שולמית אלוני:  פורסם ברשומות ב-31

שולמית אלוני: 12

שולמית אלוני:  לכן התחילה פה מתייחסת ל-1

שולמית אלוני: 1

שולמית אלוני: 24

שולמית אלוני:  במהלך תקופה של חודשיים יש לוועדה אפשרות לאשר או לבטל את הצו

שולמית אלוני:  אם הוועדה תחליט לאשר את הצו, יונח לתקופה של שבעה ימים על שולחן המליאה

משה גפני: מישהו רוצה להתייחס?     

יעקב פולג: אני מברך כמובן על המאמץ של כבוד היושב-ראש וכל מי שהיה מעורב

משה גפני: דווקא הייתה ישיבה נינוחה

יעקב פולג: קדמו לכך מאמצים רבים אז תודה לכל מי שהיה מעורב

יעקב פולג:  יש לי הערה לגבי מוצרי חקלאות מעובדים, שבטעות לא נעצרו הפעימות ולא נכללים בצו הזה, אבל אתייחס אחרי הצו

משה גפני: למה אחרי? עכשיו

יעקב פולג: מספר מוצרי חקלאות מעובדים, הקפואים

יעקב פולג:  יש לנו רשימה של מוצרים כאלה שלא נכנסו בטעות לצו הזה, כפי שהמכס והאוצר בעצמם אומרים

יעקב פולג:  הם פרסמו באוגוסט 23' צו להערות הציבור שבו מודים בטעות

משה גפני: מה ההתייחסות שלכם? גם אני שואל

יעקב פולג: יש לתקן את הטעות הזו

גל ברנס: מדובר פה על צו מכס אחר – לא זה שמונח בפניכם

גל ברנס:  היו הסכמות במסגרת הרפורמה בחקלאות, חלק מצד האוצר, חלק מצד החקלאים

גל ברנס:  הן לא הבשילו, לכן אנו עוסקים במה שהוסכם בין השרים שזה כרגע לעצור את הרפורמה

גל ברנס:  ככל שיהיו הסכמות אפשר יהיה לדון גם בזה

גל ברנס:  אנו בעד להגיע להסכמות תמיד ולמצות את כל הדיון

יעקב פולג: זו טעות, כבוד היושב-ראש

יעקב פולג:  לא צריך פה הסכמות

יעקב פולג:  מדובר בטעות

יעקב פולג:  ההסכמות היו לפני תחילת הרפורמה, שהמוצרים האלה לא נכללים ברפורמה

יעקב פולג:  לא היו אמורים להיות בכלל ברפורמה

יעקב פולג:  משנכנסו בטעות יש להוציא אותם, ואין צורך להגיע לשום סיכום

יעקב פולג:  פשוט לתקן טעות

גל ברנס: טעות צריכה להיות ביחס למשהו

גל ברנס:  אם היה בהסכמות וסוכם שיוחרג, אני לא מכיר

גל ברנס:  גם בהינתן שזה כן, כרגע לצערנו אין כרגע הסכמות עם החקלאים ומשרד החקלאות

גל ברנס:  ברגע שיגיע אפשר להעלות את כל הנושאים ולדון עליהם

גל ברנס:  יותר מנשמח להגיע להסכמות ולמצות את הדיון הזה

משה גפני: בבקשה

אורי אור: כבוד היושב-ראש, גם אני מברך

אורי אור:  זו בשורה מאוד חשובה, דווקא בימים אלה, עצירת הורדת המכס אחרי שההורדות האלה בשתי הפעימות גרמו לנזק גדול מאוד להרבה ענפי צומח ולא אתן פה את כל הדוגמאות

משה גפני: יש להדגיש שהממשלה הקודמת עשתה זאת

אורי אור: נכון, וההסכמים הקואליציוניים של הממשלה הנוכחית רשום שצריך לעצור את הרפורמה

משה גפני: בהסכם של יהדות התורה ושל ש"ס – לא ראיתי, אבל כנראה

אורי אור: אני מודה גם לממשלה ולחברי הכנסת וגם לאגף התקציבים, ששיתפו פעולה בנושא, והסכימו לעשות את המעשה החשוב הזה

אורי אור:       יחד עם זאת, הנושא הזה של התעשייה אינו קשור

אורי אור:  ממש לא קשור

אורי אור:  זה לקחת בני ערובה

אורי אור:  ואנו מדברים פה על ענף שהוא ספג מכות קשות

אורי אור:  מדברים פה על תעשייה שנמצאת בפריפריה, בחצור בגלילית, נמצאת בטבריה, במגדל העמק, בשדרות, בנתיבות

אורי אור:  שם התעשייה הזו

אורי אור:  בעפולה

אורי אור:  והשטחים שבהם מגדלים את הגידולים האלה זה עמק החולה ועמק יזרעאל, הפריפריה של מדינת ישראל

אורי אור:  לכן אני חושב שזה לא קשור לטענה של גל וצריך לתקן את הטעות

משה גפני: אני שמתי את זה בסדר-היום אפילו שיש לנו הרבה בעיות עם נושא הפיצויים ותקציב שנמצא בדרך

משה גפני:  הרבה עבודה של ועדת הכספים

משה גפני:  סברתי לא לעכב את הצו הזה, כי הוא לטובת החקלאים וכו'

משה גפני:  קיבלתי את התכתובת בעניין החקלאות התעשייתית וכל מה שאתם מעלים פה

משה גפני:  אני אתכם וסבור שאתם צודקים

משה גפני:  גם אם זה לא היה טעות צריך לעשות את זה

משה גפני:  לא צריך לפגוע ולתת מכה נוספת לחקלאים

משה גפני:  צריך לאשר את זה

משה גפני:  היות שמדובר בצו, צריך לחתום עליו שר האוצר

משה גפני:  נציגו עלי אדמות זה גל, על כל פנים נציגו כאן

משה גפני:  אם לא נאשר עכשיו את הצו הזה ונחכה לחקלאות התעשייתית, ייקח עוד הרבה זמן

משה גפני:  יגיע התקציב, יש כל מיני נושאים שעולים על סדר-היום

משה גפני:  אני בעד לאשר את זה

משה גפני:  גל, אנו פונים אליך

משה גפני:  זו טעות

משה גפני:  זה לא בסדר

משה גפני:  אני מבקש שגם החקלאות התעשייתית תצא מהרפורמה

משה גפני:  זה לא טוב לחקלאות, לא טוב לחקלאים ויש להחזיר את זה

משה גפני:  לא יודע למה אתם מתעקשים

משה גפני:  יש תכתובת בין שר החקלאות לשר האוצר

משה גפני:  יש לגמור את העניין הזה

משה גפני:      אם הייתי הולך למלחמות, הייתי עושה כמו שעשיתי קודם, נצא החוצה, נקרא לזה, תתקשר

משה גפני:  זה לא זה

יעקב פולג: כבוד היושב-ראש, אלה הסכמות

יעקב פולג:  מדבר גל על זה שאין הסכמות

משה גפני: אתה רוצה לשכנע אותי? אני איתך

משה גפני:  רוצה לשכנע את גל? חבל שלא באת בבוקר

יעקב פולג: גל, מדובר בהסכמות שהמוצרים האלה לא יהיו ברפורמה

משה גפני: אני מקבל את מה שאתה אומר ומבקש מגל לתקן את זה

משה גפני:  לא אעכב בשביל זה את הצו הזה אבל רוצה שתבוא עם פתרון, והמשמעות – להוציא גם את החקלאות התעשייתית מהרפורמה הזו שהיא נזק גדול לחקלאים

משה גפני:  זה לא הממשלה הקודמת אלא הנוכחית

משה גפני:  הממשלה הקודמת הייתה בעד פגיעה בחקלאים בעניין של הרפורמה

משה גפני:  אני נגד

משה גפני:  הייתי אז נגד, אני נגד גם היום ועוד לפני זה הייתי נגד

משה גפני:  אני חושב זה טעות

משה גפני:  החיבור בין הרפורמה במכס במיסוי בעניין המוצרים שפוגעים בחקלאות היא לא בסדר

משה גפני:  התווכחתי עם עודד פורר כשהיה שר החקלאות

משה גפני:  היה לי איתו ויכוח גדול

משה גפני:  לא צריך לעשות מה שמהמשלה הקודמת עשתה בשעה שהיא טועה

משה גפני:  זו טעות

יעקב פולג: מה גם שמדובר במוצרים שיכולים בשעה קשה זו שהמשק צריך בכל תקציב להכניס תקציב משמעותי מאוד לאוצר המדינה

יעקב פולג:  מה רע בזה? אתה מרוויח פה פעמיים – גם תכניס כסף לאוצר המדינה, גם תעזור לחקלאים, גם תמנע את הפגיעה במפעל וגם תתרן מה שנדרש תיקון

משה גפני: כמה זמן ייקח עד שתיתן תשובה לחקלאות התעשייתית?     

גל ברנס: אחדד

גל ברנס:  לגבי לעצור את ירידת המכסים שלהם, עצרנו בצו  הזה – הם כלולים

גל ברנס:  הבקשה פה היא להעלות מכס

גל ברנס:  המון שנים מדינת ישראל לא העלתה מכס

יצחק פינדרוס: פה הם נמצאים בצו?     

גל ברנס: כן, בעצירה

גל ברנס:  הבקשה היא להעלות מכס

גל ברנס:  לא העלינו מכס המון שנים על מוצרים

גל ברנס:  זה פגיעה ביוקר המחיה

גל ברנס:  זה פגיעה בתחרות, בפריון

יצחק פינדרוס: עכשיו אני מבין למה לא הכנסתם את האננס, כי כשכתבתם את הצו פעם ראשונה ברשימות לא היה אננס ישראלי – היום יש

גל ברנס: היה אננס ישראלי

משה גפני: צו תעריף המכס והפטורים ומס קנייה על טובין (תיקון מס' 20 והוראת שעה מס' 14), התשפ"ב-2022 (תיקון), התשפ"ד-2024

משה גפני:  מי בעד אישור הצו – ירים את ידו

משה גפני:  מי נגד? מי נמנע?     הצבעה         
     

משה גפני: הצו אושר

משה גפני:  תודה רבה

משה גפני:  הישיבה נעולה